CELEX: 32016R0812
Language: sl
Date: 2016-03-18 00:00:00
Title: Delegirana uredba Komisije (EU) 2016/812 z dne 18. marca 2016 o spremembi Delegirane uredbe (EU) 2015/2195 o dopolnitvi Uredbe (EU) št. 1304/2013 Evropskega parlamenta in Sveta o Evropskem socialnem skladu v zvezi z opredelitvijo standardnih stroškov na enoto in pavšalnih zneskov za povračilo izdatkov državam članicam s strani Komisije

24.5.2016   
            
            
               SL
            
            
               Uradni list Evropske unije
            
            
               L 133/1
            
         DELEGIRANA UREDBA KOMISIJE (EU) 2016/812
   z dne 18. marca 2016
   o spremembi Delegirane uredbe (EU) 2015/2195 o dopolnitvi Uredbe (EU) št. 1304/2013 Evropskega parlamenta in Sveta o Evropskem socialnem skladu v zvezi z opredelitvijo standardnih stroškov na enoto in pavšalnih zneskov za povračilo izdatkov državam članicam s strani Komisije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1304/2013 Evropskega parlamenta in Sveta z dne 17. decembra 2013 o Evropskem socialnem skladu in razveljavitvi Uredbe (ES) št. 1081/2006 (1) ter zlasti člena 14(1) Uredbe,
   ob upoštevanju naslednjega:
   
               (1)
            
            
               Standardni stroški na enoto in pavšalni zneski za povračilo državam članicam bi morali biti določeni na podlagi metod, ki jih predložijo države članice in oceni Komisija, vključno z metodami, določenimi v členu 67(5) Uredbe (EU) št. 1303/2013 Evropskega parlamenta in Sveta (2) ter členu 14(2) in členu 14(3) Uredbe (EU) št. 1304/2013.
            
         
               (2)
            
            
               Ob upoštevanju znatnih razlik med državami članicami glede ravni stroškov za vrsto operacije, je primerno, da se opredelitev in zneski standardnih stroškov na enoto ter pavšalni zneski razlikujejo glede na vrste operacij in države članice, da se tako odrazijo njihove posebnosti.
            
         
               (3)
            
            
               Češka in Belgija sta predložili metode za določanje standardnih stroškov na enoto za povračilo izdatkov s strani Komisije, za katere je Komisija ocenila, da so primerni za povračilo izdatkov navedenima državama članicama.
            
         
               (4)
            
            
               Delegirano uredbo Komisije (EU) 2015/2195 (3) bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Besedilo iz Priloge k tej uredbi se doda kot prilogi III in IV k Delegirani uredbi (EU) št. 2015/2195.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 470.
   
      (2)  Uredba (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L 347, 20.12.2013, str. 320).
   
      (3)  Delegirana uredba Komisije (EU) 2015/2195 z dne 9. julija 2015 o dopolnitvi Uredbe (EU) št. 1304/2013 Evropskega parlamenta in Sveta o Evropskem socialnem skladu v zvezi z opredelitvijo standardnih stroškov na enoto in pavšalnih zneskov za povračilo izdatkov državam članicam s strani Komisije (UL L 313, 28.11.2015, str. 22).
   
      PRILOGA
      „
            PRILOGA III
            
               Pogoji za povračilo izdatkov Češki na podlagi standardnih stroškov na enoto
            
            1.   Opredelitev standardnih stroškov na enoto
            
            
                        Vrsta operacij
                     
                     
                        Kazalnik
                     
                     
                        Kategorija stroškov (1)
                        
                     
                     
                        Merska enota za kazalnik
                     
                     
                        Zneski
                        (v nacionalni valuti CZK)
                     
                  
                        
                                    1.
                                 
                                 
                                    Ustanovitev nove vzgojno-varstvene ustanove v okviru prednostne osi 1 „Spodbujanje zaposlovanja in prilagodljivost delovne sile“ (Prioritní osa 1 Podpora zaměstnanosti a adaptability pracovní síly) operativnega programa za zaposlovanje
                                    (CCI 2014CZ05M9OP001)
                                 
                              
                     
                        Na novo ustvarjena mesta v novi vzgojno-varstveni ustanovi
                     
                     
                        
                                    —
                                 
                                 
                                    Nakup opreme za vzgojno-varstveno ustanovo;
                                 
                              
                                    —
                                 
                                 
                                    nakup opreme, potrebne za vzgojo in izobraževanje otrok (potreben igralni in didaktični material);
                                 
                              
                                    —
                                 
                                 
                                    upravljanje faze projekta, ki je osredotočena na ustanovitev vzgojno-varstvene ustanove.
                                 
                              
                     
                        Število na novo ustvarjenih mest v novi vzgojno-varstveni ustanovi (2)
                        
                     
                     
                        20 053  z DDV ali 16 992  brez DDV
                     
                  
                        
                                    2.
                                 
                                 
                                    Preoblikovanje obstoječe ustanove v skupino za otroke v okviru prednostne osi 1 „Spodbujanje zaposlovanja in prilagodljivost delovne sile“ (Prioritní osa 1 Podpora zaměstnanosti a adaptability pracovní síly) operativnega programa za zaposlovanje
                                    (CCI 2014CZ05M9OP001)
                                 
                              
                     
                        Preoblikovano mesto v skupini za otroke (3)
                        
                     
                     
                        
                                    —
                                 
                                 
                                    Nakup opreme za preoblikovano ustanovo;
                                 
                              
                                    —
                                 
                                 
                                    nakup pripomočkov za poučevanje;
                                 
                              
                                    —
                                 
                                 
                                    upravljanje faze projekta, ki je osredotočena na preoblikovanje ustanove.
                                 
                              
                     
                        Število preoblikovanih mest v skupini za otroke (4)
                        
                     
                     
                        9 518  z DDV ali 8 279  brez DDV
                     
                  
                        
                                    3.
                                 
                                 
                                    Delovanje nove vzgojno-varstvene ustanove v okviru prednostne osi 1 „Spodbujanje zaposlovanja in prilagodljivost delovne sile“ (Prioritní osa 1 Podpora zaměstnanosti a adaptability pracovní síly) operativnega programa za zaposlovanje
                                    (CCI 2014CZ05M9OP001)
                                 
                              
                     
                        Zasedenost na mesto v vzgojno-varstveni ustanovi
                     
                     
                        
                                    —
                                 
                                 
                                    Plače učiteljskega in neučiteljskega osebja;
                                 
                              
                                    —
                                 
                                 
                                    delovanje vzgojno-varstvene ustanove;
                                 
                              
                                    —
                                 
                                 
                                    vodenje delovanja.
                                 
                              
                     
                        Stopnja zasedenosti (5)
                        
                     
                     
                        628 (6)
                        
                     
                  
                        
                                    4.
                                 
                                 
                                    Izpopolnjevanje vzgojiteljev v okviru prednostne osi 1 „Spodbujanje zaposlovanja in prilagodljivost delovne sile“ (Prioritní osa 1 Podpora zaměstnanosti a adaptability pracovní síly) operativnega programa za zaposlovanje
                                    (CCI 2014CZ05M9OP001)
                                 
                              
                     
                        Pridobitev kvalifikacije vzgojitelja v vzgojno-varstveni ustanovi
                     
                     
                        
                                    —
                                 
                                 
                                    Usposabljanje in izpit za poklicno kvalifikacijo
                                 
                              
                     
                        Število oseb, ki pridobijo potrdilo o poklicni kvalifikaciji vzgojitelja v vzgojno-varstveni ustanovi
                     
                     
                        14 178 
                     
                  
                        
                                    5.
                                 
                                 
                                    Najem prostorov za vzgojno-varstvene ustanove v okviru prednostne osi 1 „Spodbujanje zaposlovanja in prilagodljivost delovne sile“ (Prioritní osa 1 Podpora zaměstnanosti a adaptability pracovní síly) operativnega programa za zaposlovanje
                                    (CCI 2014CZ05M9OP001)
                                 
                              
                     
                        Zasedenost na mesto v vzgojno-varstveni ustanovi
                     
                     
                        
                                    —
                                 
                                 
                                    Najemnina prostorov za vzgojno-varstvene ustanove
                                 
                              
                     
                        Stopnja zasedenosti (5)
                        
                     
                     
                        56 (6)
                        
                     
                  2.   Prilagoditve zneskov
            
            Ni relevantno.
         
         
            PRILOGA IV
            
               Pogoji za povračilo izdatkov Belgiji na podlagi standardnih stroškov na enoto
            
            1.   Opredelitev standardnih stroškov na enoto
            
            
                        Vrsta operacij
                     
                     
                        Kazalnik
                     
                     
                        Kategorija stroškov
                     
                     
                        Merska enota za kazalnike
                     
                     
                        Zneski
                        (v EUR)
                     
                  
                        
                                    1.
                                 
                                 
                                    Individualno poklicno usposabljanje IBO, ki se podpira v okviru prednostne osi 1 (prednostna naložba 8.1) ali prednostne osi 3 (prednostna naložba 9.1) operativnega programa ESS
                                    (2014BE05SFOP002)
                                 
                              
                     
                        Udeleženci, ki so uspešno zaključili individualno poklicno usposabljanje (IBO)
                     
                     
                        Vse kategorije upravičenih stroškov za poslovanje, povezano z individualnim poklicnim usposabljanjem IBO
                     
                     
                        Število udeležencev, ki so se udeležili enega individualnega poklicnega usposabljanja (ali več) individualnih poklicnih usposabljanj (registrirani z edinstveno številko pogodbe v spletni aplikaciji IBO), in sicer:
                        
                                    —
                                 
                                 
                                    v povezavi s svetovanjem IBO (registrirano z edinstveno serijsko številko v uporabniškem računu na skupni platformi za učenje (MLP – Mutual Learning Platform),
                                 
                              
                                    —
                                 
                                 
                                    ki so v koledarskem letu zaključili individualno poklicno usposabljanje (kakor je bilo registrirano v spletni aplikaciji IBO),
                                 
                              
                                    —
                                 
                                 
                                    ki v danem trenutku v obdobju treh mesecev po koncu (zadnjega zaključenega) individualnega poklicnega usposabljanja delajo (kot zaposlena oseba in/ali samostojni delavec).
                                 
                              
                     
                        1 439,55  (7)
                        
                     
                  
                        
                                    2.
                                 
                                 
                                    Poklicno usposabljanje flamske službe za zaposlovanje in poklicno usposabljanje (VDAB), ki se podpira v okviru prednostne osi 1 (prednostna naložba 8.1) ali prednostne osi 3 (prednostna naložba 9.1) operativnega programa ESS
                                    (2014BE05SFOP002)
                                 
                              
                     
                        Udeleženci, ki so uspešno zaključili poklicno usposabljanje
                     
                     
                        Vse kategorije upravičenih stroškov za poslovanje, povezano s poklicnim usposabljanjem VDAB
                     
                     
                        Število udeležencev, ki so se udeležili enega poklicnega usposabljanja (ali več) poklicnih usposabljanj (registrirani z edinstveno serijsko številko v uporabniškem računu na skupni platformi za učenje (MLP – Mutual Learning Platform)),
                        
                                    —
                                 
                                 
                                    ki so v koledarskem letu zaključili poklicno usposabljanje (ki je bilo registrirano v uporabniškem računu na skupni platformi za učenje (MLP)),
                                 
                              
                                    —
                                 
                                 
                                    ki v danem trenutku v obdobju treh mesecev po koncu (zadnjega zaključenega) usposabljanja delajo v skladu s podatki iz baz Dimona in RSVZ (kot zaposlena oseba in/ali samostojni delavec) (8).
                                 
                              
                     
                        8 465,80  (7)
                        
                     
                  2.   Prilagoditev zneskov
            
            Ni relevantno.
         “
      
         (1)  V vsakem od spodaj navedenih primerov navedene kategorije stroškov krijejo vse stroške, povezane z navedeno operacijo, razen za operacije vrst 1 in 2, ki lahko vključujejo tudi druge kategorije stroškov.
      
         (2)  Pomeni novo mesto, ki je vključeno v zmogljivosti nove vzgojno-varstvene ustanove, kakor je zabeleženo v skladu z nacionalnimi predpisi, in dokazilo o opremi za vsako novo zagotovljeno mesto.
      
         (3)  Skupina za otroke mora biti registrirana kot skupina za otroke v skladu z nacionalno zakonodajo o zagotavljanju varstva otrok v skupini za otroke.
      
         (4)  Pomeni mesto v obstoječi ustanovi, ki je na novo registrirana kot skupina za otroke v skladu z nacionalnimi predpisi, vključeno v uradne zmogljivosti navedene skupine za otroke in za katerega obstaja dokazilo o opremi za vsako mesto.
      
         (5)  Zasedenost je opredeljena kot število otrok, ki obiskujejo vzgojno-varstveno ustanovo pol dneva v obdobju 6 mesecev, deljeno z maksimalno zmogljivostjo na pol dneva v obdobju 6 mesecev in pomnoženo s 100.
      
         (6)  Navedeni znesek se plača za vsako odstotno točko zasedenosti na mesto do največ 75 odstotnih točk za obdobje 6 mesecev. Če je stopnja zasedenosti nižja od 20 %, povračilo ni mogoče.
      
         (7)  Kjer je primerno, se ta znesek zmanjša glede na podporo iz drugih evropskih strukturnih in investicijskih skladov ter drugih instrumentov Unije.
      
         (8)  Usposabljanja v razdelkih „razvojni načrt za posebne ciljne skupine“ in „jezikovna podpora“ se ne upoštevajo.